**NOTE EXPLICATIVE**

**cu privire la completarea listei generale a Cererii – declaraţie pentru eliberarea carnetului ATA**

**Lista generală** a Cererii-declaraţie se completează în forma în care va fi stipulată pe partea verso a copertei carnetului ATA, precum şi pe partea verso a voletelor detaşabile. Informaţiile înscrise în lista generală trebuie să fie veridice. Nu se permite majorarea sau micşorarea valorii de piaţă a mărfurilor, schimbarea ţării de origine etc. Lista generală se prezintă în limba moldovenească (română) şi într-o limbă străină, în dependenţă de ţara importului temporar.

**Completarea listei generale**

**Coloana 1** – se completează cu cifre arabe, indicîndu-se numărul de ordine al mărfurilor.

**Coloana 2, 3** – se indică numele, marca, modelul, tipul, numărul de serie, alte informaţii care facilitează identificarea mărfurilor (coloana 2 – limba română, coloana 3 – limba străină).

Mărfurile (alimentare, materiale de reclamă) care sînt destinate distribuirii în momentul desfăşurăriiexpoziţiilor nu pot fi incluse în carnetul ATA.

**Coloana 4** – se indică numărul de bucăţi, cu cifre arabe.

**Coloana 5** – se indică greutatea sau volumul mărfii.

**Coloana 6** – se indică unitatea de măsură a greutăţii sau a volumului mărfii.

**Coloana 7** – se indică valoarea şi valuta conform codului valutar internaţionalISO (de exemplu, USD, EUR etc.), valoarea bunurilor urmează a fi apropiată valorilor de piaţă ale mărfurilor identice sau similare, sau a fi probată de evidenţele contabile ale solicitantului, în cazul bunurilor inedite se va indica o valoare care acoperă eventualele riscuri spre satisfacţia CCI.

**Coloana 8** – se indică ţara de origine a mărfii conform codului internaţional ISO al ţărilor (de exemplu, Moldova – MD).

După perfectarea carnetului ATA, nu se permit careva modificări şi completări în lista generală a mărfurilor de către asociaţia emitentă sau de către titularul carnetului.

După ultima poziţie de marfă, indicată în lista generală, se indică totalul coloanelor 4, 5 şi 7.